rejauldu/bengali-wikipedia huggingface dataset:
alt=في إيران يراقب العلماء والناس ظهور هلال رمضان في التاسع والعشرين من شهر شعبان.|থাম্ব| ইরানে পণ্ডিত এবং জনগণ ২৯শে শা'বানে রমজানের চাঁদের আবির্ভাব লক্ষ্য করেন। পবিত্র রমজান মাস ইরানি মুসলমানদের জন্য একটি বিশেষ এবং গুরুত্বপূর্ণ সময়। এই মাসটি ধর্মীয় ও সাংস্কৃতিক উপাসনা এবং ঐতিহ্য দ্বারা চিহ্নিত যা প্রজন্মের পর প্রজন্ম ধরে চলে। রমজানে সংস্কৃতি এক জাতি থেকে অন্য জাতিতে পরিবর্তিত হয়।   সংক্ষিপ্ত বিবরণ  ইরানে রমজান মাসে মুসলমানরা ভোর থেকে সন্ধ্যা পর্যন্ত রোজা পালন করে। তারা রোজার সময় খাবার, পানীয় এবং ধূমপান থেকে বিরত থাকে। রোজা একটি আধ্যাত্মিক অভিজ্ঞতা যা আত্ম-শৃঙ্খলা এবং ঈশ্বরের নৈকট্য বৃদ্ধি করে।>  ইরানে রমজান মাসে ইফতার একটি গুরুত্বপূর্ণ খাবার। দিনের রোজা শুরুর আগে সেহরি (ভোরের খাবার) প্রস্তুত করা হয় এবং মানুষ সেহরি এবং ইফতারের জন্য কী ধরণের খাবার তৈরি করা হয় তা নিয়ে চিন্তিত থাকে।>"رمضان في ايران". البوابة (Al Bawawa) (in Arabic). Archived from the original on 2023-06-08. Retrieved 2023-06-08. ইরানে তারাবিহ নামাজ মসজিদেও অনুষ্ঠিত হয়, যেখানে মুসলমানরা একত্রিত হয়ে জামাতে নামাজ পড়েন এবং পবিত্র কুরআন তেলাওয়াত করেন। রমজানের রাতগুলো ইবাদত, তাসবীহ এবং প্রার্থনায় পরিপূর্ণ।  ইরানে সামাজিক ঐতিহ্য এবং রীতিনীতি রমজানের একটি গুরুত্বপূর্ণ অংশ। এই পবিত্র মাসে পরিবার, বন্ধুবান্ধব এবং প্রতিবেশীদের মধ্যে শুভেচ্ছা ও অভিনন্দন বিনিময় করা হয় এবং উপহার এবং সাক্ষাৎ করা হয়।احسان (2022-04-13). "رمضان إيران: استعادة التقاليد بعد كورونا". ميدل ايست نيوز بالعربي (in Arabic). Archived from the original on 2022-05-07. Retrieved 2023-06-08.   রমজানের বিশেষ কার্যক্রম  ইরানে রমজানের পদ্ধতি অন্যান্য কিছু দেশের থেকে কিছুটা আলাদা। দিনের বেলায় উপবাসের সময় দোকান এবং রেস্তোরাঁ বন্ধ থাকে এবং দিনের বেলার উপবাস শেষ হওয়ার পর সন্ধ্যায় রাস্তা এবং দোকানগুলিতে কার্যকলাপ পুনরায় শুরু হয়।   রমজানে ইরানি খাবার  alt=حلوى إيرانية.|থাম্ব| ইরানি মিষ্টি। রমজান মাসে ইরান কিছু ঐতিহ্যবাহী খাবার এবং মিষ্টি পরিবেশনের জন্যও বিখ্যাত। ইরানি রমজানের মিষ্টান্নের কিছু উদাহরণের মধ্যে রয়েছে শিরিন পোলো, জাফরান এবং বাদাম দিয়ে মিষ্টি করা একটি ভাতের খাবার, ইরানি হালভা, ময়দা, চিনি, মাখন এবং বাদাম দিয়ে তৈরি একটি মিষ্টি, জালাবিয়া এবং লোকমা কাজি। সূর্যাস্তের সময় হালকা ইফতারও জনপ্রিয়, যার মধ্যে সাধারণত পনির, গরম রুটি এবং এক কাপ হালকা চা থাকে।Rouba.Abuamu. "طقوس متنوعة في رمضان إيران". Alaraby (in Arabic). Archived from the original on 2021-09-20. Retrieved 2023-06-08.   আরো দেখুন    সিরিয়ায় রমজান  ইরাকে রমজান  তিউনিসিয়ায় রমজান  রাশিয়ায় রমজান  অস্ট্রিয়ায় রমজান  তুরস্কে রমজান   তথ্যসূত্র    বহিঃসংযোগ   বিষয়শ্রেণী:CS1 Arabic-language sources (ar) বিষয়শ্রেণী:দেশ অনুযায়ী রমজান বিষয়শ্রেণী:ইরানে ইসলাম
ফাহিম আজনি বা রাজু শ্রেষ্ঠ (জন্ম: ১৫ আগস্ট ১৯৬৬), যিনি মাস্টার রাজু নামে অধিক পরিচিত, একজন ভারতীয় অভিনেতা, যিনি হিন্দি টেলিভিশন ধারাবাহিক ও চলচ্চিত্রে অভিনয় করেন। তিনি ১৯৭০ এর দশকে শিশু অভিনেতা হিসেবে তার চলচ্চিত্র জীবন শুরু করেছিলেন।   কর্মজীবন  রাজু গুলজারের পরিচয়, হৃষিকেশ মুখোপাধ্যায়ের বাবুর্চি (১৯৭২), যশ চোপড়ার দাগ: এ পোয়েম অফ লাভ (১৯৭৩), বাসু চ্যাটার্জী'র চিতচোর (১৯৭৬) এবং গুলজারের কিতাব (১৯৭৭) এর মতো চলচ্চিত্রে অভিনয় করেছেন।  কয়েক বছর ধরে তিনি প্রায় ২০০টি চলচ্চিত্র এবং কয়েকটি টেলিভিশন ধারাবাহিকে অভিনয় করেছেন।  চিতচোর (১৯৭৬) চলচ্চিত্রে অভিনয়ের জন্য তিনি শ্রেষ্ঠ শিশুশিল্পী হিসেবে জাতীয় চলচ্চিত্র পুরস্কার লাভ করেন।  তাকে বর্তমানে যুব অনুষ্ঠান জিদ্দি দিল মানে না-তে দেখা যাচ্ছে, যেখানে তিনি প্রেম দেশপ্রেমী চরিত্রে অভিনয় করছেন।   অভিনীত চলচ্চিত্র   শর্ত (১৯৬৯)  অমর প্রেম (১৯৭২)  বাবুর্চি (১৯৭২)  পরিচয় (১৯৭২)  নফরত (১৯৭৩)  দাগ (১৯৭৩)  অভিমান (১৯৭৩)  খুশবু (১৯৭৫)  চিতচোর (১৯৭৬)   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় কণ্ঠাভিনেতা বিষয়শ্রেণী:শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:ভারতীয় শিশু অভিনেতা
লাসা দাঙ্গা তিব্বতের লাসা শহরে সংঘটিত একটি মাঞ্চু বিরোধী দাঙ্গা। এই দাঙ্গা ১৭৫০ খ্রিষ্টাব্দের ১১ই নভেম্বর শুরু হয় এবং বেশ কিছুদিন চলে। মাঞ্চু আম্বানদের দ্বারা 'গ্যুর-মেদ-র্নাম-র্গ্যাল () নামক তিব্বতের শাসকের হত্যাকাণ্ডের ফলশ্রুতিতে এই দাঙ্গার সূত্রপাত ঘটে। এই দাঙ্গায় দুইজন মাঞ্চু আম্বান ছাড়াও একান্নজন চীনা সৈনিক ও ৭৭ জন চীনা নাগরিককে তিব্বতী জনতারা হত্যা করে।   প্রেক্ষাপট  ১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তার দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি 'গুর-মেদ-য়ে-শেস-ত্শে-ব্র্তান () নামক তার জ্যৈষ্ঠ ভ্রাতাকেও হত্যা করেন বলে চীনারা দাবী করেন।  'গ্যুর-মেদ-র্নাম-র্গ্যালকে হত্যা তিব্বত শাসনের জন্য চিং সাম্রাজ্যের দুই উচ্চপদস্থ প্রতিনিধি ফুসিন ও লাব্দোন নামক দুই আম্বান 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাকে একটি সভার জন্য আমন্ত্রণ জানান। সেখানে ফুসিন তাকে পেছন থেকে চেপে ধরেন এবং লাব্দোন তার বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।   দাঙ্গা ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তার পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তারা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে। জনতা এরপর এই সৈন্যদের সম্পত্তি লুঠ করে। এই দাঙ্গায় সাতাত্তর জন চীনা নাগরিক মারা যান ও প্রায় ২০০ জন চীনা নাগরিক পোতালা প্রাসাদে আশ্রয় গ্রহণ করেন। এই দাঙ্গা খুব তাড়াতাড়ি বন্ধ হয়ে যায়। তিব্বতের প্রশাসনিক উচ্চপদস্থরা এই দাঙ্গাকে সমর্থন করেননি। ১৩ই নভেম্বর, সপ্তম দলাই লামা একটি নির্দেশিকা জারী করেন যেখানে সমস্ত তিব্বতীদের ব্লো-ব্জাং-ব্ক্রা-শিস ও তার সমর্থকদের সাহায্য করার ওপর নিষেধাজ্ঞা জারী করা হয়। ২১শে নভেম্বর ব্লো-ব্জাং-ব্ক্রা-শিস ও তার চৌদ্দজন সমর্থকদের গ্রেপ্তার করা হয়।   শাস্তি  এই দাঙ্গার উত্তরে চিং সম্রাট চিয়ানলোং (乾隆) শাঞ্জি ও সিচুয়ান থেকে যথাক্রমে ৮০০০ ও ৫০০০ সৈন্য প্রেরণ করেন। কিন্তু সপ্তম দলাই লামা কর্তৃক দাঙ্গা দমনের খবর পেয়ে মাত্র ৮০০ সৈন্যের একটি দল পাঠান। তারা লাসা পৌছলে চীনা প্রতিনিধিদের হাতে বন্দীদের তুলে দেওয়া হয়। এরপর সামান্য জিজ্ঞাসাবাদের পর বন্দীদের মৃত্যুদণ্ড ঘোষণা করা হয়। ব্লো-ব্জাং-ব্ক্রা-শিস ও দাঙ্গার ছয়জন নেতাকে কেটে টুকরো টুকরো করে দেওয়া হয়, বাকি বন্দীদের মাথা কেটে দেওয়া হয় বা ফাঁসি দেওয়া হয়। এঁদের মাথাগুলি সর্বসমক্ষে ধাতব রডে টাঙ্গিয়ে দেওয়া হয়। বাকি নেতাদের সম্পত্তি কেড়ে নিয়ে নির্বাসিত করা হয়।   পাদটীকা    তথ্যসূত্র   বিষয়শ্রেণী:চিং রাজবংশ বিষয়শ্রেণী:তিব্বতে বিদ্রোহ বিষয়শ্রেণী:দাঙ্গা বিষয়শ্রেণী:১৮ শতকে তিব্বত বিষয়শ্রেণী:তিব্বতের ইতিহাস
পহেলি (, ) হচ্ছে একটি ভারতীয় হিন্দি ভাষার চলচ্চিত্র, এটি মুক্তি পায় ২৪ জুন, ২০০৫-এ। ছবিটি পরিচালনা করেছেন অমল পালেকর এবং প্রযোজনা করেছেন গৌরী খান, সঞ্জীব চাওলা ও শাহরুখ খান, এছাড়াও তিনি ছবিতে প্রধান পুরুষ ভূমিকায় অভিনয় করেছেন। পহেলি ভিজায়াদান ডেথার লেখা একটি ছোট গল্প নির্মণ করা হয় এবং এই গল্পের বধুর ভূমিকায় (রাণী মুখার্জী) ও তার স্বামীর ভূমিকায় (শাহরুখ খান) এখানে একটি ভূত দেখানো হয়, তার স্বামীর ছদ্ম, তার সঙ্গে প্রণয়ে যিনি তার স্বামী সঞ্চালিত হয়। চলচ্চিত্রটিতে বিশেষ উপস্থিতি আছে সুনীল শেট্টি, জুহি চাওলা, রাজপাল যাদব এবং অমিতাভ বচ্চন এর।   শ্রেষ্ঠাংশে   শাহরুখ খান .... কিষাণলাল / প্রেত-আত্মা-প্রেম  রাণী মুখার্জী .... লাচ্ছি  অনুপম খের .... ভাওয়ারলাল, কিষাণলাল এর পিতা  সুনীল শেট্টি.... সুন্দরলাল, কিষাণলাল এর ভাই  জুহি চাওলা .... গাজরবাই, সুন্দের্লাল এর স্ত্রী  অমিতাভ বচ্চন .... গাদারিয়া  রাজপাল যাদব .... ভোজা  দিলীপ প্রাভাভাল্কার .... কাওয়ারলাল, ভাওয়ারলাল এর ভাই  পালক জৈন ...  কিষাণলাল একটি জ্ঞাতিভাই (শিশু শিল্পী)  এ.কে. হাঙ্গাল .... জীবরাজ  নাসীরুদ্দিন শাহ .... পুরুষ পতুলের কণ্ঠ  রত্না পাঠক ... মহিলা পুতুল (কণ্ঠ)   সম্মাননা   জাতীয় চলচ্চিত্র পুরস্কার    শ্রেষ্ঠ নেপথ্য গায়ক নারী - শ্রেয়া ঘোষাল   ফিল্মফেয়ার পুরস্কার    শ্রেষ্ঠ নেপথ্য গায়ক পুরুষ - সোনু নিগম  শ্রেষ্ঠ গান - গুলজার  জি সিনে অ্যাওয়ার্ডস    শ্রেষ্ঠ শিল্প নির্দেশনা জন্য সিনে অ্যাওয়ার্ড - মুনীশ সপ্পাল  শ্রেষ্ঠ ছায়াছবির প্রক্রিয়াজাতকরণ জন্য সিনে অ্যাওয়ার্ড - আর মিত্তাল  শ্রেষ্ঠ অভিনেতা - শাহরুখ খান  শ্রেষ্ঠ নেপথ্য গায়ক পুরুষ - সোনু নিগম  শ্রেষ্ঠ নৃত্য পরিকল্পনাকার - ফারহা খান  শ্রেষ্ঠ চলচ্চিত্রকার - রবি কে চন্দ্রন  শ্রেষ্ঠ করুন জন্য সিনে অ্যাওয়ার্ড - শালিনী সরনা  শ্রেষ্ঠ প্রচার ডিজাইন - রা পারিনজা  শ্রেষ্ঠ অডিওগ্রাফি - অনুজ মাথুর   স্টার স্ক্রিন অ্যাওয়ার্ডস    শ্রেষ্ঠ শিল্প নির্দেশনা - মুনীশ সপ্পাল  শ্রেষ্ঠ নেপথ্য গায়ক পুরুষ - সোনু নিগম  শ্রেষ্ঠ অভিনেতা - শাহরুখ খান  শ্রেষ্ঠ চলচ্চিত্রকার - রবি কে চন্দ্রন  শ্রেষ্ঠ সঙ্গীত - এম এম ক্রীম  শ্রেষ্ঠ গান - গুলজার  শ্রেষ্ঠ নৃত্য পরিকল্পনাকার - ফারাহ খান   সংগীত   সাউন্ড ট্র্যাক   তথ্যসূত্র    বহিঃসংযোগ     বিষয়শ্রেণী:২০০৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:রেড চিলিজ এন্টারটেইনমেন্টের চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:রাজস্থানের পটভূমিতে চলচ্চিত্র বিষয়শ্রেণী:ভারতীয় ভূতের চলচ্চিত্র বিষয়শ্রেণী:২০০৫-এর চলচ্চিত্র বিষয়শ্রেণী:রাজস্থানে ধারণকৃত চলচ্চিত্র বিষয়শ্রেণী:মন্ডাবায় ধারণকৃত চলচ্চিত্র
ভাটা নদীম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ৪৫। একটি ভারত-বাংলাদেশ আন্তঃসীমান্ত নদী৷ বেরং নদীর উপনদী ভাটা নদী। গতিপথ এই নদীর উৎপত্তি বাংলাদেশের পঞ্চগড়ের বিলাঞ্চলে। উত্তর দিনাজপুর জেলার চোপড়া থানার শীতলগছ, লালগছ হয়ে নদীটি ভারতে প্রবেশ করেছে৷ শীতপাড়ায় বেরংয়ের সাথে মিলিত হয়েছে ভাটা নদী। এই নদীর জলপ্রবাহ ক্রমেই কমতে থাকায় এই নদী ভাটা নামে অভিহিত। নদীটির দৈর্ঘ্য প্রায় ১৫ কিলোমিটার। গভীরতা না থাকলেও বর্ষায় এই নদীর কারণে দুকূল প্লাবিত হয়৷https://www.bengallive.in/bengallive-special/river-story-of-uttar-dinajpur-fourth-part/  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:পঞ্চগড় জেলার নদী বিষয়শ্রেণী:উত্তর দিনাজপুর জেলার নদী
মরিস জেমস কারিক অলম (; জন্ম: ২৩ মার্চ, ১৯০৬ - মৃত্যু: ৮ এপ্রিল, ১৯৯৬) মিডলসেক্সের নর্থউড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ১৯৩০ থেকে ১৯৩১ সালের মধ্যে ইংল্যান্ড ক্রিকেট দলের পক্ষে টেস্ট ক্রিকেটে অংশ নিয়েছিলেন তিনি। দলে তিনি মূলতঃ বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি ডানহাতে নিচেরসারিতে ব্যাটিং করতেন তিনি। কাউন্টি ক্রিকেটে সারে দলের প্রতিনিধিত্ব করেছেন মরিস অলম।"Surrey players". CricketArchive. Retrieved 10 August, 2017.   খেলোয়াড়ী জীবন  ১৯২৮ থেকে ১৯৩৭ সময়কালে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সদস্যরূপে ১৯২৯-৩০ মৌসুমে অস্ট্রেলিয়া ও নিউজিল্যান্ড এবং ১৯৩০-৩১ মৌসুমে দক্ষিণ আফ্রিকা গমন করেন।  ১৯৭৬ সালে নিউজিল্যান্ডীয় পিটার পেথেরিক ও ১৯৯৪ সালে অস্ট্রেলীয় ড্যামিয়েন ফ্লেমিংয়ের পূর্বে তিনিই প্রথম টেস্ট ক্রিকেটের ইতিহাসে অভিষেকেই হ্যাট্রিক করেছিলেন। ১০ জানুয়ারি, ১৯৩০ তারিখে ক্রাইস্টচার্চের ল্যাঙ্কাস্টার পার্কে অনুষ্ঠিত টেস্টে তিনি টম লরি, কেন জেমস এবং টেড বেডককের উইকেট পেয়েছিলেন। ঐ টেস্টে প্রথম খেলোয়াড় হিসেবে প্রথম পাঁচ বলেই চার উইকেট দখল করেন তিনি। পরবর্তীকালে অবশ্য ওয়াসিম আকরাম এবং ক্রিস ওল্ড এ কৃতিত্বের দাবীদার হয়েছিলেন। প্রথম ইনিংসে তার বোলিং পরিসংখ্যান ছিল ৫/৩৮।   ব্যক্তিগত জীবন  দলীয় সঙ্গী মরিস টার্নবুলকে সাথে নিয়ে ১৯৩০ সালে ‘দ্য বুক অব টু মরিসেস’ ও ১৯৩১ সালে ‘দ্য টু মরিসেস এগেইন’ শিরোনামীয় গ্রন্থ রচনা করেছিলেন। পুস্তক দুইটিতে নিউজিল্যান্ড ও দক্ষিণ আফ্রিকা সফরকে ঘিরে তাদের অভিজ্ঞতা তুলে ধরেছেন। ১৯৭০ থেকে ১৯৭৭ সাল পর্যন্ত এক সময়ের প্রতিনিধিত্বকারী ক্লাব সারের সভাপতির দায়িত্ব পালন করেছেন তিনি। এছাড়াও, ১৯৬৯ থেকে ১৯৭০ মেয়াদে মেরিলেবোন ক্রিকেট ক্লাবের সভাপতির দায়িত্ব পালন করেছেন।  তার সন্তান অ্যান্থনি অলম সারে দলের পক্ষে প্রথম-শ্রেণীর ক্রিকেট খেলেছেন ও ক্রিকেটে ৬ ফুট ১০ ইঞ্চি উচ্চতা নিয়ে অন্যতম লম্বাটে খেলোয়াড়ের মর্যাদা পেয়েছেন।   তথ্যসূত্র    আরও দেখুন   পিটার পেথেরিক  ড্যামিয়েন ফ্লেমিং  ইংল্যান্ড ক্রিকেট দল  টেস্ট ক্রিকেটে হ্যাট্রিকের তালিকা   বহিঃসংযোগ        বিষয়শ্রেণী:১৯০৬-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেট মাঠ বিষয়শ্রেণী:এল. এইচ. টেনিসন একাদশের ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:টেস্ট ক্রিকেটে হ্যাট্রিক লাভকারী বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ফ্রি ফরেস্টার্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:মেরিলেবোন ক্রিকেট ক্লাবের সভাপতি বিষয়শ্রেণী:সারের ক্রিকেটার বিষয়শ্রেণী:সারে কাউন্টি ক্রিকেট ক্লাবের সভাপতি বিষয়শ্রেণী:১৯৯৫-এ মৃত্যু বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
ইরিন এলিসি ওসবর্ন (জন্মঃ ২৭ জুন ১৯৮৯) হলেন একজন নারী ক্রিকেটার যিনি নিউ সাউথ ওয়েলস ও অস্ট্রেলিয়ার হয়ে খেলছেন।http://cricketarchive.com/Archive/Players/326/326626/326626.html একজন অফ স্পিন বোলার হিসেবে তিনি নারী জাতীয় ক্রিকেট লিগে নিউ সাউথ ওয়েলস (ডব্লিউএনসিএল) দলের হয়ে আত্মপ্রকাশ করেন। ২০০৯ সালের প্রথম দিকে তিনি আন্তর্জাতিক অঙ্গণেও আত্মপ্রকাশ করেন। তবে, শেলি নিটসেক ও লিসা স্থালেকার দলের ভিতর উপস্থিত থাকাকালীন সময়ে অস্ট্রেলিয়ান দলের মধ্যে একজন নিয়মিত খেলোয়াড় হিসেবে নিজের অবস্থান বজায় রাখা খুবই কঠিন ছিল। কারণ দুজনেই স্পিন বোলার অল-রাউন্ডার হিসেবে নিজেদের কর্মক্ষমতার জন্য বিশ্বের সেরা দশজনের মধ্যে বোলিং এবং অল-রাউন্ডার এর জন্য স্থান দখল করা খেলোয়াড় ছিলেন।  ২০০৭ সালে এর অণুর্দ্ধ-১৯ পর্যায়ে নিউ সাউথ ওয়েলসের হয়ে একটি অপরাজিত শতকের রান করার পর, তিনি ২০০৮-০৯ মৌসুমে তিনি নারী জাতীয় ক্রিকেট লীগে জায়গা করে নেন। অভিষেক ম্যাচে দশ ওভার থেকে ১৩ রান (২/১৩) দুই উইকেট নেওয়ার পর তিনি পরবর্তী দুই ম্যাচের প্রতিটিতে তিন করে উইকেট নেন। তিনি পরবর্তীতে ভিক্টোরিয়ার বিরুদ্ধে ১৮ রান খরচ করে ৪ উইকেট নেন। নিউ সাউথ ওয়েলস এর হয়ে নারী জাতীয় ক্রিকেট লীগে ১৪.২০ গড়ে ১৫ উইকেট এর সাথে উক্ত মৌসুম শেষ করেন।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:নারী ক্রিকেটার বিষয়শ্রেণী:নিউ সাউথ ওয়েলস থেকে আগত ক্রিকেটার বিষয়শ্রেণী:অস্ট্রেলীয় নারী ক্রিকেটার বিষয়শ্রেণী:অস্ট্রেলিয়ার নারী টেস্ট ক্রিকেটার বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার বিষয়শ্রেণী:এসিটি মেটেওর্সের ক্রিকেটার বিষয়শ্রেণী:মেলবোর্ন স্টার্সের (ডব্লিউবিবিএল) ক্রিকেটার বিষয়শ্রেণী:নিউ সাউথ ওয়েলস ব্রেকার্সের ক্রিকেটার বিষয়শ্রেণী:সাসেক্সের নারী ক্রিকেটার বিষয়শ্রেণী:সিডনি থান্ডারের (ডব্লিউবিবিএল) ক্রিকেটার বিষয়শ্রেণী:নিউ সাউথ ওয়েলসের নারী ক্রীড়াবিদ
লিসা শিরলী আজিজ (জন্ম: ১৯ জুন, ১৯৬২) একজন ইংরেজি সংবাদ উপস্থাপক। তিনি লন্ডনের এলবিসিতে সকালের সংবাদ উপস্থাপনার জন্য পরিচিত।  প্রারম্ভিক জীবন লিসা আজিজ লন্ডনের টেনাসে জন্মগ্রহণ করেন। তার পিতা বাঙালি এবং মাতা ব্রিটিশ নাগরিক। তিনি ইউনিভার্সিটি অব লন্ডন থেকে বিএ (অনার্স) পাশ করেন। তারপর লিভারপুলের রেডিওসিটিতে উপস্থাপক হিসেবে যোগদান করেন। তিনি ১৯৮৩ সালে সেখান থেকে ব্রিস্টল চলে আসেন, যেখানে তিনি বিবিসি ও এইচটিভি ওয়েস্ট এ টিভি রিপোর্টার এবং উপস্থাপক হিসেবে কাজ করেন।  কর্মজীবন টেলিভিশন  এইচটিভি নিউজ (১৯৮৪-১৯৮৮)  গুড মর্নিং ব্রিটেন (১৯৮৮-১৯৯২)  কিউডি: দ্যা মাস্টার গেম (১৯৯২)  ক্লুডো (১৯৯২)  স্কাই নিউজ (১৯৯৪-২০০৫)  দ্যা ওয়েস্ট টুনাইট (২০০৫-২০০৯)  দ্যা ওয়েস্ট কাউন্ট্রি টুনাইট (২০০৯)  পুরস্কার লিসা ২০০৪ সালে এমা, সেরা টেলিভিশন নিউজ সাংবাদিক হিসেবে পুরস্কার পান।  আরো দেখুন  ব্রিটিশ বাংলাদেশী  ব্রিটিশ বাংলাদেশী ব্যক্তিদের তালিকা  তথ্যসূত্র  বহিঃসংযোগ    বিষয়শ্রেণী:ব্রিটিশ বাংলাদেশী বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ মুসলিম বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
লক্ষীপুর স্টেডিয়াম ভারতের আসাম রাজ্যের কাছাড় জেলার লক্ষীপুর শহরের একটি ক্রীড়া আয়োজনস্থল। ২০১৪ সালে এটির নির্মাণে ৫.৫০ কোটি ভারতীয় রুপি বরাদ্দ হয়। ২০২০ সালের ফেব্রুয়ারিতে ভারতের কেন্দ্রীয় লোক নির্মাণ বিভাগ এটির নির্মাণ সম্পন্ন করে লক্ষীপুর ক্রীড়া সংস্থার কাছে হস্তান্তর করে। একইবছর ডিসেম্বরের ১০ তারিখে এটির উদ্বোধন ও ক্রীড়া আয়োজনের জন্য সক্রীয় করা হয়।   তথ্যসূত্র   বিষয়শ্রেণী:কাছাড় জেলা বিষয়শ্রেণী:২০২০-এ আসামে প্রতিষ্ঠিত বিষয়শ্রেণী:আসামের স্টেডিয়াম
ডান|থাম্ব|স্তন-সঙ্গমের একটি চিত্র  স্তন সঙ্গম একটি যৌনাচার, যা প্রাথমিক আনন্দানুষঙ্গ অথবা অনাভেদী যৌনক্রিয়া হিসেবে সম্পাদন করা হয়। এতে একজন পুরুষের লিঙ্গকে একজন নারীর স্তন দ্বারা বা তদ্বিপরীতভাবে উদ্দীপিত করা হয়।Alex Comfort, The Joy of Sex (1972) p. 67-9 এক্ষেত্রে লিঙ্গকে নারীর দুই স্তনের মাঝখানে রেখে যৌন সুখ সৃষ্টির উদ্দেশ্য যৌন অনুপ্রবেশের অনুকরণে ওপর-নিচ করা হয়।   চর্চা  স্তন সঙ্গমে পুরুষ তার শিশ্ন-কে নারীর দুই স্তনের মাঝে রাখে, তারপর যখন স্তনদ্বয়-কে শিশ্নের পাশে নারী চেপে ধরে, পুরুষ তার শিশ্নটিকে স্তনের মাঝে ডলতে বা ঘষতে শুরু করে। স্তন চেপে ধরার কারণে শিশ্নে উত্তেজনার সৃষ্টি হয়। আর, নারী যখন তার স্তনদ্বয়-কে শিশ্নের সাথে লাগিয়ে উপর-নিচ করে ডলতেবা ঘষতে আরম্ভ করে, তখন আরও প্রচণ্ড যৌন-উত্তেজনার সৃষ্টি হয়। একসময় কাম-উত্তেজনা এমন চরম পর্যায়ে পৌছায় যে, পুরুষটির শিশ্ন থেকে বীর্য স্খলন হয়ে যায়। এটি একটি অনাভেদী যৌনক্রিয়া এবং এতে কোন প্রকার গর্ভধারণের সম্ভাবনা নেই। এতে কোন যৌন রোগেরও সম্ভাবনা নেই।  স্তন সঙ্গম বেশিরভাগ প্রাকৃতিকভাবে বড় স্তনের নারীদের জন্য উপযুক্ত, তবে ছোট স্তনের নারীদের উপরে থাকা বাঞ্ছনীয়।Alex Comfort, The Joy of Sex (1972) p. 69 নারীদের ছোট স্তন, বড় স্তনের চেয়ে বেশি সংবেদনশীল হয়ে থাকে।Levin, Roy J. "The breast/nipple/areola complex and human sexuality". Sexual & Relationship Therapy. Vol.21, Issue 2 (May 2006). p.237–249   তথ্যসূত্র   বিষয়শ্রেণী:যৌনাসন বিষয়শ্রেণী:যৌনক্রিয়া বিষয়শ্রেণী:স্তন বিষয়শ্রেণী:অনাভেদী যৌনক্রিয়া বিষয়শ্রেণী:যৌন অপশব্দ
বাঘারপাড়া বাংলাদেশের যশোর জেলার অন্তর্গত একটি উপজেলা।   অবস্থান ও আয়তন  উত্তরে ঝিনাইদহ জেলার কালীগঞ্জ উপজেলা ও মাগুরা জেলার শালিখা উপজেলা, দক্ষিণে নড়াইল সদর উপজেলা ও যশোর সদর উপজেলা, পূর্বে মাগুরা জেলার শালিখা উপজেলা ও নড়াইল সদর উপজেলা, পশ্চিমে যশোর সদর উপজেলা।   প্রশাসনিক এলাকা  এই উপজেলার ৯টি ইউনিয়ন হচ্ছে -   জহুরপুর ইউনিয়ন  বন্দবিলা ইউনিয়ন  রায়পুর ইউনিয়ন  নারিকেলবাড়িয়া ইউনিয়ন  ধলগ্রাম ইউনিয়ন  দোহাকুলা ইউনিয়ন  দরাজহাট ইউনিয়ন  বাসুয়াড়ী ইউনিয়ন এবং  জামদিয়া ইউনিয়ন   নামকরণ  একটি মতবাদ হলোঃ প্রাচীনকালে এই অঞ্চল জঙ্গলে পরিপূর্ণ ছিলো, অত্যধিক ঘন জঙ্গল থাকায় এই অঞ্চলে বাঘের আনাগোনা ছিলো। বাঘের চলাফেরা ছিলো বলে নাম হয় বাঘের পাড়া, সেটিই বর্তমানে বাঘারপাড়া হিসেবে পরিচিত।   ইতিহাস    জনসংখ্যার উপাত্ত    শিক্ষা  এখানে অসংখ্য স্কুল, কলেজ ও মাদ্রাসা রয়েছে। তারমধ্যে অন্যতম সেকেন্দারপুর মাধ্যমিক বিদ্যালয়।  সিলুমপুর মাধ্যমিক বিদ্যালয়। সিলুমপুর সরকারি প্রাথমিক বিদ্যালয়। আজমপুর ইসলামিয়া আলিম মাদ্রাসা। আজমপুর দারুস সুন্নাহ হাফেজিয়া ও নূরানী মাদ্রাসা। দৌলৎপুর সরকারি প্রথমিক বিদ্যালয়। নারিকেল বাড়িয়া ডিগ্রি কলেজ। নারিকেল বাড়ীয়া হাই স্কুল,  শহীদ সিরাজুদ্দিন হোসেন কলেজ,খাজুরা, জহুরপুর সরকারী প্রাথমিক বিদ্যালয়। জহুরপুর রামগোপাল বহুমুখী বিদ্যা প্রতিষ্ঠান। খবিউর রহমান কলেজ জহুরপুর।  বাঘারপাড়া পাইলট মডেল উচ্চ বিদ্যালয় ও বাঘারপাড়া ডিগ্রি কলেজ। চাড়াভিটা মাধ্যমিক বিদ্যালয়। বাঘারপাড়া সিদ্দিকীয়া ফাযিল মাদ্রাসা। রায়পুর স্কুল এন্ড কলেজ। রায়পুর সরকারি প্রাথমিক বিদ্যালয়। কয়ালখালী সরকারি প্রাথমিক বিদ্যালয়,শিয়ালপাড়া।  কৃষ্ণনগর মাধ্যমিক বিদ্যালয়। বাঘারপাড়া মহিলা কলেজ। জাপান মৈত্রী কৃষি কলেজ জামদিয়া।চন্ডিপুর মাধ্যমিক বিদ্যালয়। খানপুর সরকারি প্রাথমিক বিদ্যালয় এবং খানপুর উচ্চ মাধ্যমিক বিদ্যালয়।   অর্থনীতি  প্রধান কৃষি হলো ধান পাট সবজি ইক্ষু গম রবি শস্যা ইত্যাদি। জলেশ্বর বিল হলো প্রধান বিল যেখানে বিভিন্ন প্রকার মাছ পাওয়া যায়, বিভিন্ন ধরনের পাখি পাওয়া যায়। টুটারমাথা হলো জ্বলেরসারের প্রবেশদার।  নদ-নদী  চিত্রা নদী  ভৈরব নদী  কাজলা নদী  দর্শনীয় স্থান  কালুডাঙ্গা মন্দির  কয়ের বটতলা  আজমপুর-সিলুমপুর বটতলা-বড়পুকুর   আরও দেখুন  বাঘারপাড়া পৌরসভা যশোর জেলা খুলনা বিভাগ  তথ্যসূত্র  বহিঃসংযোগ    বিষয়শ্রেণী:যশোর জেলার উপজেলা বিষয়শ্রেণী:বাঘারপাড়া উপজেলা  বিষয়শ্রেণী:যশোর জেলা বিষয়শ্রেণী:খুলনা বিভাগ
right|200px|thumb| চাক সোল্ডিনার  ডেথ মেটাল এক ধরনের সঙ্গীত ধারা, যা হেভি মেটাল সঙ্গীতের উপধারা হিসেবে ধরা হয়। এ ধরনের সংগীতে অতি উচ্চ ফ্রিকোয়েন্সির গিটার, ড্রামস এবং গম্ভীর ভরাট গলার উচ্চস্বর ব্যবহার করা হয়। এ ধরনের গানের বিষয়বস্তু কিছুটা ভিন্নধর্মী। খুন, ধর্ষণ, শয়তানের উপাসনা, অত্যাচার, ধর্মহীনতা, যৌনবিকৃতি,সামাজিক বৈষম্য, দর্শন, রহস্যময়তা ইত্যাদি ডেথ মেটাল সঙ্গীতের বিষয়বস্তু হিসেবে ব্যবহৃত হয়ে থাকে।  সমাজবিজ্ঞানী কিথ কান হ্যারিসের মতে ডেথ মেটাল হচ্ছে নৃশংসতাকে চাকচিক্যময় করা, যা মানুষের মনে এক ধরনের মুগ্ধতা জাগায় এবং যে মুগ্ধতা একই সাথে আকাঙ্ক্ষা এবং ক্রোধ জাগিয়ে তোলে। ডেথ মেটাল শিল্পীরা একে এক ধরনের চূড়ান্ত শিল্প বলে মনে করেন, যা হরর ছবির সাথে তুলনা করা যেতে পারে।মেলোডিক ডেথ মেটাল ডেথ মেটাল শাখার একটি উপশাখা।   ইতিহাস  আশির দশকের মাঝামাঝি ডেথ মেটাল সঙ্গীতের উদ্ভব ঘটে। ডেথ ব্যান্ডের লীডার চাক সোল্ডিনারকে ডেথ মেটাল সঙ্গীতের পিতা হিসেবে ধরা হয়। এ সঙ্গীত ধারা বিশেষভাবে কিছু থ্রাশ মেটাল ব্যান্ড দ্বারা অনুপ্রাণিত, যেমন স্লেয়ার, কেল্টিক ফ্রস্ট,ক্রিয়েটর। মরবিড এ্যাঞ্জেল, পসেসড ব্যান্ড এ সঙ্গীত ধারার পুরোধা। আশির দশকের শেষের দিকে এবং নব্বই দশকের শুরুতে ডেথ মেটাল সারা বিশ্বে জনপ্রিয় হয়ে উঠতে থকে। ক্যানিবাল করপস, মরবিড এ্যাঞ্জেল,ওবিচুয়ারি কিছু ব্যবসায়িকভাবে সফল ব্যান্ডের নাম। ব্যবসায়িকভাবে সফলতা পেলেও মূলধারার সঙ্গীত থেকে এখনও ডেথ মেটাল ব্যান্ডগুলো বিচ্ছিন্ন।   বহিঃসংযোগ     বিষয়শ্রেণী:রক সঙ্গীতের প্রকারভেদ বিষয়শ্রেণী:সঙ্গীত
স্টুয়ার্ট উহলম্যান হলেন একজন অস্ট্রেলীয় প্রাক্তন স্প্রিন্টার, যিনি ২০০২ স্টাওয়েল উপহার জিতেছিলেন।  উহলম্যান গ্রেগ স্যাডলার এবং ইদিকা উদুমাকে পরাজিত করতে ১১.৯৮ সেকেন্ড সময়ে ২০০২ স্টাওয়েল গিফট রেস জিতেছিলেন। তিনি এর আগে ১৯৯৩ সালে জুপিটার গিফট এবং সারা দেশে একাধিক উপহার জিতেছিলেন।   তিনি এখন প্রতিযোগিতা থেকে অবসর নিয়েছেন, কিন্তু তিনি বর্তমানে জারড হুইটেকারকে প্রশিক্ষণ দিচ্ছেন, যিনি ২০১৫ সালে প্রথমবার স্ট্যাওয়েলে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:কুইন্সল্যান্ডের ক্রীড়াবিদ বিষয়শ্রেণী:অস্ট্রেলীয় পুরুষ স্প্রিন্টার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
নৌদিয়া () ভারতের মধ্য প্রদেশ রাজ্যের সিধি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নৌদিয়া শহরের জনসংখ্যা হল ৭১৪৩ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে নৌদিয়া এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
সম্পাদকদের পাঠ্য নিশ্চিত করতে সহায়তা করার জন্য এটি কেবল একটি পরীক্ষামূলক কর্মতালিকা  প্রদর্শন  উপর  যথাযথভাবে  সাধারণত, "/কর্মতালিকা" উপপৃষ্ঠাটি শুধুমাত্র নিবন্ধের আলাপ পৃষ্ঠার অধীনে তৈরি করা উচিত, যদি না এটি একটি নোটিশ বোর্ড বা প্রকল্পের পাতা না হয়।  একটি নিবন্ধের জন্য এই টেমপ্লেটটি ব্যবহার করতে, নিবন্ধের আলোচনার পাতার শীর্ষে {{কর্মতালিকা}} সন্নিবেশ করুন৷ এটি একটি প্রকল্পের জন্য বা আপনার নিজস্ব ব্যক্তিগত তালিকা হিসাবে ব্যবহার করতে, যথাক্রমে প্রকল্প পৃষ্ঠা বা আপনার ব্যবহারকারী পৃষ্ঠাতে এটি যোগ করুন।
ডেল্টা ১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← নয়ডা সেক্টর ৫১দক্ষিণমুখী →দিকে  → ডিপো<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২  তথ্যসূত্র  বিষয়শ্রেণী:নয়ডা মেট্রো স্টেশন বিষয়শ্রেণী:নয়ডার পরিবহন ব্যবস্থা
থাম্ব|ছবি-শ্রীলঙ্কা ২০১৯-এ শ্রীলঙ্কায় সংঘটিত হওয়া ঘটনাবলির সংক্ষিপ্ত সার এটি।  রাষ্ট্রীয় দায়িত্বে রাষ্ট্রপতি - মাইথ্রিপাল সিরিসেনা প্রধানমন্ত্রী  - রনীল বিক্রমাসিংহে  ঘটনাবলি জানুয়ারি ফেব্রুয়ারি ৬ ফেব্রুয়ারি : শ্রীলঙ্কার পার্লামেন্টে দেশটির প্রেসিডেন্ট মাইথ্রিপাল সিরিসেনা মাদক দ্রব্য সংক্রান্ত মামলার সর্বোচ্চ শাস্তি হিসেবে মৃত্যুদণ্ড চালু করার ঘোষণা দেন, যা কার্যকর হবে ২ মাসের মধ্যে। এর মাধ্যমে দেশটিতে মৃত্যুদণ্ডের উপর আরোপিত ৪৩ বছরের স্থগিতাদেশের অবসান ঘটে। https://news.abs-cbn.com/overseas/02/07/19/sri-lanka-to-resume-executions-within-two-months-president ২৩ ফেব্রুয়ারি : এশিয়ার প্রথম দেশ হিসেবে দক্ষিণ আফ্রিকায় টেস্ট সিরিজ জয়ের কৃতিত্ব গড়ে শ্রীলঙ্কা জাতীয় ক্রিকেট দল। http://www.kalerkantho.com/online/sport/2019/02/23/740371  তথ্যসূত্র  বিষয়শ্রেণী:শ্রীলঙ্কা বিষয়শ্রেণী:দেশ অনুযায়ী ২০১৯